भाजपा विधायक ने आगे कहा कि, “लखनऊ विकास प्राधिकरण में कोई भी काम बिना पैसे दिए नहीं होता है। पिछली सरकार के मुकाबले भ्रष्टाचार दोगुना हो गया है। यहां लोग आवासीय का नक्शा पास करा कॉमर्शियल का निर्माण करते हैं। हर फ्लोर के लिए काफी पैसे वसूले जाते हैं। यहां के अधिकारी अवैध निर्माण भी करवा रहे हैं। अधिकार टाउनशिप कंपनियों से करोड़ों की वसूली करते हैं। टाउनशिप वाले ग्राहकों से ठगकर यह पैसा अधिकारियों को देते हैं। अभी हाल में ही अंतरराष्ट्रीय स्टेडियम शहीद पथ के निकट कनॉट प्लेस की तर्ज पर शॉन-ए-अवध बनायाज जा रहा था, जिसकी बिक्री की रिजर्व कीमत 500 करोड़ थी, जिसको एलडीए के अधिकारियों ने साठ-गांठ कर भारी गोलमाल किया। उसको 438 करोड़ में मुंबई की कंपनी को बेच दिया जिसमें 62 करोड़ का घोटाला हुआ। जबकि रिजर्व की कीमत से कम पर नहीं बेचा जाना चाहिए था। यह अंसल टाउनशिप के घोटालों पर भी भ्रष्टाचार के दम पर दबाए हुए है।”